proxectonos/corpus_dominio_legal_administrativo_tmp huggingface dataset:
DECRETO 3/2024, do 15 de xaneiro, polo que se dispón que cese José Manuel Merelles Remy como director da Axencia de Turismo de Galicia.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 16/01/2024

En virtude do establecido no artigo 19.2 dos estatutos da Axencia de Turismo de Galicia, aprobados polo Decreto 196/2012, do 27 de setembro, polo que se crea a Axencia de Turismo de Galicia e se aproban os seus estatutos, na disposición adicional quinta do Decreto 72/2022, do 25 de maio, e nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día quince de xaneiro de dous mil vinte e catro,
Que cese, por petición propia, e con efectos do día 15 de xaneiro, José Manuel Merelles Remy como director da Axencia de Turismo de Galicia, agradecéndolle os servizos prestados.
Santiago de Compostela, quince de xaneiro de dous mil vinte e catro
DECRETO 6/2024, do 15 de xaneiro, polo que se dispón que cese Javier Arias Fouz como delegado territorial da Xunta de Galicia en Lugo.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 16/01/2024

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día quince de xaneiro de dous mil vinte e catro,
Que cese, por petición propia, e con efectos do día 15 de xaneiro, Javier Arias Fouz como delegado territorial da Xunta de Galicia en Lugo, agradecéndolle os servizos prestados.
Santiago de Compostela, quince de xaneiro de dous mil vinte e catro
DECRETO 5/2024, do 15 de xaneiro, polo que se dispón que cese Martina Aneiros Barros como delegada territorial da Xunta de Galicia en Ferrol.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 16/01/2024

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día quince de xaneiro de dous mil vinte e catro,
Que cese, por petición propia e con efectos do día 15 de xaneiro, Martina Aneiros Barros como delegada territorial da Xunta de Galicia en Ferrol, agradecéndolle os servizos prestados.
Santiago de Compostela, quince de xaneiro de dous mil vinte e catro
DECRETO 2/2024, do 15 de xaneiro, polo que se dispón que cese Antonio Rodríguez Miranda como secretario xeral da Emigración.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 16/01/2024

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes, e logo de deliberación do Consello da Xunta de Galicia, na súa reunión do día quince de xaneiro de dous mil vinte e catro,
Que cese, por petición propia e con efectos do día 15 de xaneiro, Antonio Rodríguez Miranda como secretario xeral da Emigración agradecéndolle os servizos prestados.
Santiago de Compostela, quince de xaneiro de dous mil vinte e catro
DECRETO 4/2024, do 15 de xaneiro, polo que se dispón que cese Gonzalo Trenor López como delegado territorial da Xunta de Galicia na Coruña.
Vicepresidencia Primeira e Consellería de Presidencia, Xustiza e Deportes — II. Autoridades e persoal — 16/01/2024

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e nos artigos 28 e 31 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Deportes, e logo de deliberación do Consello da Xunta de Galicia, na súa reunión do día quince de xaneiro de dous mil vinte e catro,
Que cese, por petición propia e con efectos do día 15 de xaneiro, Gonzalo Trenor López como delegado territorial da Xunta de Galicia na Coruña agradecéndolle os servizos prestados.
Santiago de Compostela, quince de xaneiro de dous mil vinte e catro
EXTRACTO da Resolución do 27 de decembro de 2023 pola que se dá publicidade do Acordo do Consello de Dirección que aproba as bases reguladoras das axudas para a atracción de empresas a Galicia, susceptibles de seren cofinanciadas pola Unión Europea no marco do programa Galicia Feder 2021-2027, e se realiza a súa convocatoria en réxime de concorrencia non competitiva (código de procedemento IG408H).
Instituto Galego de Promoción Económica — III. Outras disposicións — 19/01/2024

BDNS (Identif.): 738646.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Empresas beneficiarias
As pequenas e medianas empresas (pemes) que proxecten levar a cabo un investimento nun centro de traballo localizado na Comunidade Autónoma de Galicia, considerado subvencionable ao abeiro do establecido nas bases reguladoras. Consideraranse pemes as empresas que, na data da solicitude, respondan á definición de peme establecida pola Comisión Europea no anexo I do Regulamento (UE) nº 651/2014 e con forma xurídica de sociedade mercantil.
Segundo.
Obxecto
As axudas concédense en réxime de concorrencia non competitiva e teñen por obxecto a concesión de axudas para o financiamento de proxectos de investimento empresarial das seguintes modalidades:
I.1. Proxectos de investimento empresarial cun investimento subvencionable entre 800.000 € e 10.000.000 €.
I.2. Proxectos de investimento igual ou superior a 100.000 €, cunha creación de emprego de 25 ou máis postos de traballo de carácter indefinido a tempo completo.
Terceiro.
Bases reguladoras
Resolución do 27 de decembro de 2023 pola que se dá publicidade do Acordo do Consello de Dirección que aproba as bases reguladoras das axudas para a atracción de empresas a Galicia, susceptibles de seren cofinanciadas pola Unión Europea no marco do programa Galicia Feder 2021-2027, e se realiza a súa convocatoria en réxime de concorrencia non competitiva (código de procedemento IG408H).
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.7700 e cos seguintes importes e distribución plurianual: 10.000.000 € con cargo ao ano 2024, 10.000.000 € con cargo ao ano 2025 e 10.000.000 € con cargo ao ano 2026.
Quinto.
Prazo de presentación de solicitudes
O prazo de presentación das solicitudes da axuda comezará ás 8.00 horas do día hábil seguinte ao da publicación da resolución de convocatoria no
Diario Oficial de Galicia
e finalizará ás 14.00 horas do día 30 de setembro de 2024, agás que antes desa data se produza o suposto de esgotamento do crédito.
Santiago de Compostela, 27 de decembro de 2023
RESOLUCIÓN do 10 de xaneiro de 2024, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no terceiro cuadrimestre do ano 2023.
Consellería do Mar — III. Outras disposicións — 19/01/2024

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Publicar a relación dos convenios subscritos pola Consellería do Mar, nos meses de setembro, outubro, novembro e decembro de 2023, que se incorporan no anexo a esta resolución.
Santiago de Compostela, 10 de xaneiro de 2024
EXTRACTO da Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2024 (código de procedemento IN519B).
Consellería de Economía, Industria e Innovación — III. Outras disposicións — 19/01/2024

BDNS (Identif.): 738034.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Concellos da Comunidade Autónoma de Galicia. As solicitudes poderanse presentar individualmente ou de forma conxunta baixo calquera fórmula (agrupación, asociación, mancomunidade, fusión ou calquera outra similar).
Segundo. Obxecto
Mellora dos servizos e acondicionamento de infraestruturas existentes ou de nova incorporación, co fin de que as empresas radicadas nos parques empresariais de Galicia poidan dispoñer de condicións máis competitivas para desenvolver a súa actividade económica.
Terceiro. Bases reguladoras
Orde do 4 de xaneiro de 2024 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2024 (código de procedemento IN519B).
Publicadas no Diario Oficial de Galicia.
Cuarto. Contía
Importe total da convocatoria: 3.517.172,62 €.
Intensidade das axudas: 80 % do importe total considerado como subvencionable, cun máximo de 120.000,00 € para as solicitudes individuais e de 138.000,00 € para as solicitudes conxuntas.
Quinto. Prazo de presentación de solicitudes
Un mes contado desde o día seguinte ao da publicación da Orde do 4 de xaneiro de 2024 no Diario Oficial de Galicia.
Sexto. Outros datos
Poderase anticipar ata o 25 % do importe da subvención concedida.
Santiago de Compostela, 4 de xaneiro de 2024
RESOLUCIÓN do 10 de xaneiro de 2024 pola que se publican as subvencións concedidas ao abeiro da Orde do 14 de novembro de 2022 pola que se establecen as bases reguladoras para a concesión de axudas para a adquisición de vehículos adaptados a persoas con mobilidade reducida (Eurotaxi), vehículos taxi de emisións cero e vehículos taxi eco, e se convocan para o exercicio 2023, mediante tramitación anticipada (código de procedemento IF303A).
Consellería de Infraestruturas e Mobilidade — III. Outras disposicións — 19/01/2024

No
Diario Oficial de Galicia
nº 224, do 24 de novembro de 2022, publicouse a Orde da Consellería de Infraestruturas e Mobilidade do 14 de novembro de 2022 pola que se establecen as bases reguladoras para a concesión de axudas para a adquisición de vehículos adaptados a persoas con mobilidade reducida (Eurotaxi), vehículos taxi de emisións cero e vehículos taxi eco, e se convocan para o exercicio 2023, mediante tramitación anticipada (código de procedemento IF303A).
O crédito existente para a concesión das axudas previstas na dita orde foi ampliado mediante a Orde da Consellería de Infraestruturas e Mobilidade do 15 de setembro de 2023 (
Diario Oficial de Galicia
núm. 181, do 22 de setembro).
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe darse publicidade das subvencións concedidas.
De acordo con todo o indicado,
Publicar como anexo as subvencións concedidas no ano 2023 para a adquisición de vehículos taxi adaptados a persoas con mobilidade reducida (Eurotaxi), vehículos taxi de emisións cero e vehículos taxi eco.
Santiago de Compostela, 10 de xaneiro de 2024
Os importes totais foron outorgados para a adquisición de vehículos taxi adaptados a persoas con mobilidade reducida (10.000 €).
Os importes totais foron outorgados para a adquisición de vehículos taxi emisións cero (6.000 €).
Os importes totais foron outorgados para a adquisición de vehículos taxi eco (4.000 €).
RESOLUCIÓN do 8 de xaneiro de 2024 pola que se dá publicidade dos convenios de colaboración subscritos no terceiro cuadrimestre do ano 2023.
Axencia Galega das Industrias Culturais — III. Outras disposicións — 17/01/2024

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos pola Axencia Galega das Industrias Culturais (Agadic) no terceiro cuadrimestre do ano 2023 que se incorpora como anexo a esta resolución.
Santiago de Compostela, 8 de xaneiro de 2024
RESOLUCIÓN do 8 de xaneiro de 2024 pola que se dá publicidade dos convenios subscritos no terceiro cuadrimestre do ano 2023.
Instituto de Estudos do Territorio — III. Outras disposicións — 16/01/2024

O artigo 15 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de remitir para a súa publicación no
Diario Oficial de Galicia
unha relación dos convenios subscritos referida ao cuadrimestre anterior.
En consecuencia, e para dar cumprimento a esta obriga,
Artigo único
Dar publicidade da relación dos convenios subscritos polo Instituto de Estudos do Territorio no terceiro cuadrimestre do ano 2023, que se incorpora como anexo a esta resolución.
Santiago de Compostela, 8 de xaneiro de 2024
RESOLUCIÓN do 5 de xaneiro de 2024, da Secretaría Xeral da Igualdade, pola que se dá publicidade ás axudas concedidas ao abeiro da Resolución do 15 de xuño de 2023 pola que se establecen as bases reguladoras das subvencións destinadas ao fomento da contratación por parte de entidades sen ánimo de lucro de mulleres que sofren violencia de xénero, cofinanciadas polo Fondo Social Europeo Plus no marco do programa FSE+ Galicia 2021-2027, e se convocan para o ano 2023 (código de procedemento SI461B) (Diario Oficial de Galicia número 122, do 28 de xuño).
Consellería de Promoción do Emprego e Igualdade — III. Outras disposicións — 16/01/2024

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas que se indican no anexo ao abeiro da Resolución do 15 de xuño de 2023, da Secretaría Xeral da Igualdade, pola que se establecen as bases reguladoras das subvencións destinadas ao fomento da contratación por parte de entidades sen ánimo de lucro de mulleres que sofren violencia de xénero, cofinanciadas polo Fondo Social Europeo Plus no marco do programa FSE+ Galicia 2021-2027, e se convocan para o ano 2023 (código de procedemento SI461B) (DOG núm. 122, do 28 de xuño), cun importe total concedido de 599.974,60 euros, con cargo á aplicación orzamentaria 11.20.313D.480.2 (código de proxecto 2023 00097).
Esta convocatoria está cofinanciada nun 60 % polo Fondo Social Europeo Plus (FSE+) no marco do programa FSE+ Galicia 2021-2027 no obxectivo político 4. «Unha Europa máis social e inclusiva», por medio da aplicación do piar europeo de dereitos sociais; prioridade 2: inclusión social e loita contra a pobreza; obxectivo específico ESO4.8: fomentar a inclusión activa co obxecto de promover a igualdade de oportunidades, a non discriminación e a participación activa, e mellorar a empregabilidade, en particular, para os colectivos desfavorecidos e medida 2.H.01: apoio á inserción laboral de mulleres vítima de violencia de xénero.
Santiago de Compostela, 5 de xaneiro de 2024
RESOLUCIÓN do 5 de xaneiro de 2024, da Secretaría Xeral da Igualdade, pola que se dá publicidade das axudas concedidas ao abeiro da Resolución do 5 de xaneiro de 2023, da Secretaría Xeral da Igualdade, pola que se establecen as bases reguladoras para a concesión de subvencións a entidades locais de Galicia para a rehabilitación e mellora do equipamento dos centros de información ás mulleres (CIM) acreditados ao abeiro do Decreto 132/2016, no marco do Pacto de Estado contra a violencia de xénero, e se convocan para o ano 2023 (código de procedemento SI427D) (Diario Oficial de Galicia número 19, do 27 de xaneiro), así como da Resolución do 5 de setembro de 2023, da Secretaría Xeral da Igualdade, pola que se amplía a dotación orzamentaria da Resolución do 5 de xaneiro de 2023 pola que se establecen as bases reguladoras para a concesión de subvencións a entidades locais de Galicia para a rehabilitación e mellora do equipamento dos centros de información ás mulleres (CIM) acreditados ao abeiro do Decreto 130/2016, no marco do Pacto do Estado contra a violencia de xénero, e se convocan para o ano 2023 (código de procedemento SI427D), (Diario Oficial de Galicia número 173, do 12 de setembro).
Consellería de Promoción do Emprego e Igualdade — III. Outras disposicións — 16/01/2024

En cumprimento do disposto no artigo 15 da Lei 9/2007, de 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas ao abeiro da Resolución do 5 de xaneiro de 2023, da Secretaría Xeral da Igualdade, pola que se establecen as bases reguladoras para a concesión de subvencións a entidades locais de Galicia para a rehabilitación e mellora do equipamento dos centros de información ás mulleres (CIM) acreditados ao abeiro do Decreto 132/2016, no marco do Pacto de Estado contra a violencia de xénero, e se convocan para o ano 2023 (código de procedemento SI27D), e da Resolución do 5 de setembro de 2023, da Secretaría Xeral da Igualdade, pola que se amplía a dotación orzamentaria da Resolución do 5 de xaneiro de 2023 pola que se establecen as bases reguladoras para a concesión de subvencións a entidades locais de Galicia para a rehabilitación e mellora do equipamento dos centros de información ás mulleres (CIM) acreditados ao abeiro do Decreto 130/2016, no marco do Pacto de Estado contra a violencia de xénero, e se convocan para o ano 2023 (código de procedemento SI427D), que se indican no anexo, cun importe total concedido de 760.612,27 euros, con cargo á aplicación orzamentaria 11.20.313D.760.0 (código de proxecto 2018 000112).
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Santiago de Compostela, 5 de xaneiro de 2024
EXTRACTO da Orde do 20 de decembro de 2023 pola que se establecen as bases reguladoras para a concesión das axudas para o libro galego, dirixidas á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2024 (código de procedemento CT221C).
Consellería de Cultura, Educación, Formación Profesional e Universidades — III. Outras disposicións — 16/01/2024

BDNS (Identif.): 738839.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarias das subvencións establecidas para a tradución aquelas persoas, físicas ou xurídicas, que acrediten a súa condición de editoras de acordo co establecido nesta orde, para o que deberán estar dadas de alta antes do 1 de xaneiro de 2024 na epígrafe 476.1, Edición de libros, do imposto de actividades económicas.
Non poden beneficiarse das axudas recollidas nesta orde aqueles solicitantes que estean nos supostos previstos nos números 2 e 3 do artigo 10 da Lei 9/2007, do 13 de xuño, de subvencións de Galicia.
Así mesmo, quedan excluídos os proxectos que presenten contratos de tradución con persoas xurídicas.
En ningún caso se concederán máis de cinco axudas por editor a obras en que conste o mesmo tradutor.
Segundo.
Obxecto
Esta orde ten por obxecto establecer as bases que regularán o procedemento de concesión de subvencións a aquelas persoas físicas ou xurídicas que acrediten a condición de editoras, de acordo co establecido nesta orde. Código de procedemento CT221C.
A finalidade é subvencionar os custos da tradución das diferentes obras literarias en formato papel ou dixital para apoiar o libro galego e o mercado literario galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas.
Así mesmo, ten por obxecto convocar a dita subvención para o ano 2024.
Terceiro.
Bases reguladoras
Orde do 20 de decembro de 2023 pola que se establecen as bases reguladoras para a concesión das axudas para o libro galego, dirixidas á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2024 (código de procedemento CT221C).
Cuarto.
Importe
As axudas concederanse con cargo á aplicación orzamentaria 10.04.432A.770.0 dos orzamentos xerais da Comunidade Autónoma de Galicia para o ano 2024, por un importe máximo de 200.000,00 €, dos cales 90.000,00 € corresponden á anualidade 2024 e 110.000,00 € á anualidade 2025.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta orde no
Diario Oficial de Galicia
.
Santiago de Compostela, 20 de decembro de 2023
RESOLUCIÓN do 5 de xaneiro de 2024, da Secretaría Xeral da Igualdade, pola que se dá publicidade das axudas concedidas ao abeiro da Resolución do 20 de marzo de 2023 pola que se establecen as bases reguladoras das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero, e se convocan para o ano 2023 (código de procedemento SI461A) (Diario Oficial de Galicia número 64, do 31 de marzo).
Consellería de Promoción do Emprego e Igualdade — III. Outras disposicións — 16/01/2024

En cumprimento do disposto no artigo 15 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas que se indican no anexo ao abeiro da Resolución do 20 de marzo de 2023, da Secretaría Xeral da Igualdade, pola que se establecen as bases reguladoras das subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero, e se convocan para o ano 2023 (código de procedemento SI461A) (DOG núm. 64, do 31 de marzo), cun importe total concedido de 2.223.806,51 euros, con cargo á aplicación orzamentaria 11.20.313D.460.1 (código de proxecto 2018 000112).
A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Santiago de Compostela, 5 de xaneiro de 2024
CORRECCIÓN DE ERROS. Orde do 12 de decembro de 2023 pola que se establece a compensación económica aos colexios de procuradores de Galicia polas actuacións dos seus colexiados no ámbito da asistencia xurídica gratuíta durante o cuarto trimestre de 2023 e o primeiro, segundo e terceiro trimestres de 2024.
Vicepresidencia Primeira e Consellería de Presidencia, Xustiza e Deportes — III. Outras disposicións — 16/01/2024

Advertido un erro na dita orde, publicada no
Diario Oficial de Galicia
número 240, do mércores 20 de decembro de 2023, cómpre facer a seguinte corrección:
Na páxina 69718, no ANEXO, xurisdición civil, onde di:
Debe dicir:
ORDE do 8 de xaneiro de 2024 pola que se fixa o prezo privado para a venda ao público dunha publicación editada pola Fundación Pública Artesanía de Galicia.
Consellería de Economía, Industria e Innovación — III. Outras disposicións — 16/01/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados.
Así mesmo, o artigo 51 da referida lei establece que os prezos privados serán fixados polas consellerías correspondentes, logo do informe favorable da Consellería competente en materia de facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á Consellería de Facenda e Administración Pública o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
.
Na súa virtude, vista a proposta formulada pola Fundación Pública Artesanía de Galicia e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Pública Artesanía de Galicia que se relaciona no anexo.
2. Este prezo entenderase con IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 8 de xaneiro de 2024
–
Artesanía no prato
. 30 €.
EXTRACTO da Orde do 19 de decembro de 2023 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2024 (código de procedemento MT809E).
Vicepresidencia Segunda e Consellería de Medio Ambiente, Territorio e Vivenda — III. Outras disposicións — 17/01/2024

BDNS (Identif.): 739234.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán acollerse a estas axudas:
a) As persoas, físicas ou xurídicas, titulares de explotacións agrarias onde se constaten os danos aos cultivos agrícolas producidos polo xabaril, inscritas no Rexistro de Explotacións Agrarias de Galicia (Reaga).
b) As persoas, físicas ou xurídicas, titulares de explotacións agrarias de autoconsumo onde se constaten os danos aos cultivos agrícolas producidos polo xabaril.
Segundo.
Obxecto
Esta orde ten por obxecto establecer as bases reguladoras dunha liña de axudas a favor das persoas afectadas polos danos causados nos seus cultivos agrícolas polo xabaril, coa finalidade de compensar estes danos, e proceder á súa convocatoria para o ano 2024 (código do procedemento MT809E).
Terceiro.
Bases reguladoras e convocatoria
Orde do 19 de decembro de 2023 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2024 (código de procedemento MT809E).
Cuarto.
Contía
O importe asignado é de un millón catrocentos corenta e sete mil trescentos euros (1.447.300 €).
1. O importe das axudas por danos causados nos cultivos agrícolas polo xabaril figura no anexo I da convocatoria.
2. O importe máximo por persoa beneficiaria establécese en 2.750 €. No caso de que os danos excedan deste importe, a persoa beneficiaria terá dereito a axuda máxima, é dicir, 2.750 €.
Quinto.
Prazo de presentación de solicitudes
a) Para os danos comunicados entre o 11 de outubro de 2023 e a entrada en vigor desta orde, o prazo de presentación será dun mes contado a partir da entrada en vigor desta orde.
É requisito imprescindible que se teña previamente comunicado o dano do xeito e no prazo previsto na Orde do 1 de decembro de 2022 pola que se establecen as bases reguladoras das axudas para paliar os danos producidos polo xabaril nos cultivos agrícolas e se convocan para o ano 2023.
b) Para os danos comunicados desde a entrada en vigor desta orde, o prazo de presentación da solicitude de axuda será dun mes contado desde o día seguinte ao da comunicación do dano ao teléfono 012, de acordo co establecido no artigo 6 desta orde.
Se o último día do prazo é inhábil, entenderase prorrogado ao primeiro día hábil seguinte.
Santiago de Compostela, 19 de decembro de 2023
RESOLUCIÓN do 16 de xaneiro de 2024 pola que se resolve parcialmente o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 24/01/2024

A Axencia Galega de Innovación, dada a súa condición de organismo público de investigación, tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Mediante a Resolución do 31 de outubro de 2023 (DOG núm. 207, do 31 de outubro) anunciouse a convocatoria de dous postos de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección da praza número 1, correspondente ao dominio ERC Ciencias físicas e enxeñaría, de acordo co sinalado nos artigos 13 e seguintes da convocatoria, o tribunal elevou á Dirección da Axencia Galega de Innovación a proposta a favor da aspirante seleccionada.
Por todo iso, en virtude das atribucións do Decreto 50/2012, de 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, a persoa que se indica no anexo.
Segundo. Contra esta resolución cabe interpor recurso de alzada ante a Presidencia da Axencia Galega de Innovación no prazo dun mes, contado desde o seguinte ao da súa publicación.
Santiago de Compostela, 16 de xaneiro de 2024
EXTRACTO da Orde do 29 de decembro de 2023 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, de sociedades laborais, de centros especiais de emprego e de empresas de inserción, e se convocan para o ano 2024 (códigos de procedemento TR802H e TR358D).
Consellería de Promoción do Emprego e Igualdade — III. Outras disposicións — 24/01/2024

BDNS (Identif.): 737348.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
– As asociacións de cooperativas e de sociedades laborais para as actuacións previstas no programa I.
– As asociacións de centros especiais de emprego e empresas de inserción para as actuacións previstas no programa II.
Segundo. Obxecto e finalidade
Sufragar os gastos de organización interna e funcionamento das entidades representativas da economía social de Galicia, a través dos seguintes programas de axudas:
– Programa I. Fomento e consolidación das asociacións de cooperativas e de sociedades laborais.
– Programa II. Fomento e consolidación das asociacións de centros especiais de emprego e empresas de inserción.
Terceiro. Bases reguladoras
Orde do 29 de decembro de 2023 pola que se establecen as bases reguladoras de subvencións para sufragar os gastos de funcionamento das entidades asociativas de cooperativas, de sociedades laborais, de centros especiais de emprego e de empresas de inserción, e se convocan para o ano 2024 (códigos de procedemento TR802H e TR358D).
Cuarto. Contía
O orzamento total ascende a trescentos trinta mil euros (330.000,00 €) e a distribución de créditos por programas é a seguinte: programa I, 230.000,00 €; programa II, 100.000,00 €.
Quinto. Prazo de presentación de solicitudes
O prazo de presentación de solicitudes de axuda é dun mes, contado a partir do día seguinte ao da publicación desta convocatoria no Diario Oficial de Galicia.
Sexto. Outros datos
Para os dous programas, unha vez concedida a subvención e agás oposición expresa da entidade interesada, poderase facer efectivo en concepto de pagamento anticipado ata un 90 % do importe da subvención.
Santiago de Compostela, 29 de decembro de 2023
CORRECCIÓN DE ERROS. Resolución do 9 de xaneiro de 2024, da Secretaría Xeral da Igualdade, pola que se resolven as axudas con cargo á Resolución do 7 de setembro de 2023 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter social dirixidos á promoción da igualdade entre mulleres e homes e de prevención e loita contra a violencia de xénero, con cargo á asignación tributaria do 0,7 % do imposto sobre a renda das persoas físicas e do imposto sobre sociedades no ano 2023 (código de procedemento SI452A) (Diario Oficial de Galicia número 179, do 20 de setembro).
Consellería de Promoción do Emprego e Igualdade — III. Outras disposicións — 24/01/2024

Advertido un erro no anexo I de concesións da dita resolución, publicada no
Diario Oficial de Galicia
número 12, do 17 de xaneiro de 2024, cómpre realizar as seguintes correccións:
Na páxina 4016, no anexo I, onde di:
Debe dicir:
EXTRACTO da Orde do 29 de decembro de 2023 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social e se convoca para a anualidade 2024 (código de procedemento TR802L).
Consellería de Promoción do Emprego e Igualdade — III. Outras disposicións — 24/01/2024

BDNS (Identif.): 729693.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
1. As sociedades cooperativas, sociedades laborais, empresas de inserción e centros especiais de emprego previstas no artigo 6 da Lei 6/2016, do 4 de maio, da economía social de Galicia, que cumpran os seguintes requisitos:
a) Figurar inscritas como tales nos correspondentes rexistros administrativos da Comunidade Autónoma de Galicia.
b) Ter presentadas as contas anuais do último ano no Rexistro Mercantil, no Rexistro de Cooperativas ou no Rexistro de Fundacións, segundo corresponda á súa forma xurídica.
No caso de centros especiais de emprego que teñan forma xurídica de asociación, deberán ter aprobado o balance e conta de resultados pola súa Asemblea Xeral.
c) Acreditar unha antigüidade de 42 meses na data de solicitude.
d) Ter a capacidade administrativa, financeira e operativa para cumprir as condicións da axuda.
Segundo.
Obxecto
Este programa ten como finalidade apoiar a consolidación das entidades da economía social, así como reforzar a súa presenza no tecido económico de Galicia, con especial incidencia na transformación dixital e na mellora da eficiencia enerxética, contribuíndo ao impulso da súa actividade económica, incrementando a súa competitividade e, en definitiva, mantendo empregos de calidade.
Terceiro.
Importe
O orzamento total das subvencións previstas nesta orde ascende a 2.730.000 €, que se financiarán con cargo ao código de proxecto 2021 00056, distribuído nas seguintes aplicacións orzamentarias:
Cuarto.
Bases reguladoras
Orde do 29 de decembro de 2023 pola que se establecen as bases reguladoras das subvencións para o apoio á consolidación das entidades da economía social de Galicia Bono consolida economía social e se convoca para a anualidade 2024 (código de procedemento TR802L).
Quinto.
Prazo de presentación de solicitudes
O prazo de presentación de solicitudes será de dous meses a partir do día seguinte ao da publicación desta orde no
Diario Oficial de Galicia
, agás que se produza o suposto de esgotamento do crédito.
Santiago de Compostela, 29 de decembro de 2023
EXTRACTO da Orde do 27 de decembro de 2023 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e a economía social, e se convocan para os anos 2024 e 2025 (código de procedemento TR811A).
Consellería de Promoción do Emprego e Igualdade — III. Outras disposicións — 24/01/2024

BDNS (Identif.): 729695.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
– As asociacións de entidades de economía social.
– Os concellos de Galicia e as áreas metropolitanas, mancomunidades de municipios e os consorcios locais.
– As cámaras de comercio.
– As universidades.
– As fundacións e asociacións, e as organizacións profesionais, empresariais e sindicais.
As entidades beneficiarias deben ter formalizada a súa adhesión á Rede Eusumo mediante a subscrición de convenio de colaboración coa Consellería de Promoción do Emprego e Igualdade, nos termos previstos no artigo 13 do Decreto 225/2012, do 15 de novembro, polo que se crea a Rede Eusumo para o fomento do cooperativismo e a economía social e se regula o seu funcionamento, con anterioridade á publicación da orde de convocatoria.
Segundo.
Obxecto e finalidade
Realizar actividades de promoción e impulso do cooperativismo e a economía social.
Terceiro.
Bases reguladoras
Orde do 27 de decembro de 2023 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e a economía social, e se convocan para os anos 2024 e 2025 (código de procedemento TR811A).
Cuarto.
Contía
O orzamento total ascende a seiscentos noventa mil euros (690.000,00 €), distribuído en dúas anualidades: anualidade 2024, 265.000,00 €; anualidade 2025, 425.000,00 €.
Quinto.
Prazo de presentación de solicitudes
O prazo xeral para a presentación das solicitudes de axuda é un mes contado a partir do día seguinte ao da publicación da convocatoria no Diario Oficial de Galicia.
Sexto.
Outros datos
Unha vez acreditada a aceptación da subvención e logo de solicitude, poderase facer efectivo en concepto de pagamento anticipado ata un 80 % do importe da subvención.
Santiago de Compostela, 27 de decembro de 2023
RESOLUCIÓN do 12 de xaneiro de 2024, da Secretaría Xeral Técnica da Vicepresidencia Primeira e Consellería de Presidencia, Xustiza e Deportes, pola que se dá publicidade dos convenios de colaboración subscritos no terceiro cuadrimestre do ano 2023.
Vicepresidencia Primeira e Consellería de Presidencia, Xustiza e Deportes — III. Outras disposicións — 24/01/2024

O artigo 15.2 da Lei 1/2016, do 18 de xaneiro, de transparencia e bo goberno, establece que cada consellería ou entidade terá que remitir, para a súa publicación no
Diario Oficial de Galicia
, unha relación dos convenios subscritos referida ao cuadrimestre anterior, para os efectos de cumprir coas obrigas legais fixadas.
En consecuencia, e para dar cumprimento a esa obriga,
Artigo 1
Dar publicidade da relación dos convenios subscritos pola Vicepresidencia Primeira e Consellería de Presidencia, Xustiza e Deportes nos meses de setembro, outubro, novembro e decembro do ano 2023, que se incorpora como anexo I a esta resolución.
Artigo 2
Dar publicidade da relación dos convenios subscritos pola Vicepresidencia Segunda e Consellería de Presidencia, Xustiza e Deportes (actualmente Vicepresidencia Primeira e Consellería de Presidencia, Xustiza e Deportes) nos meses de xaneiro, febreiro, marzo e abril de 2023, que se incorpora como anexo II a esta resolución.
Santiago de Compostela, 12 de xaneiro de 2024
CORRECCIÓN DE ERROS. Orde do 15 de xaneiro de 2024 pola que se conceden axudas para financiar os gastos por asistencia a actividades de formación do profesorado non universitario para o ano 2023.
Consellería de Cultura, Educación, Formación Profesional e Universidades — III. Outras disposicións — 24/01/2024

Advertidos erros na dita orden, publicada no
Diario Oficial de Galicia
número 16, do martes 23 de xaneiro de 2024, cómpre facer as seguintes correccións:
– Nas páxinas 5836 e 5958, no sumario, onde di:
«ORDE do 14 de maio de 2023 pola que se conceden axudas para financiar os gastos por asistencia a actividades de formación do profesorado non universitario para o ano 2023»,
Debe dicir:
«ORDE do 15 de xaneiro de 2024 pola que se conceden axudas para financiar os gastos por asistencia a actividades de formación do profesorado non universitario para o ano 2023».
– E na páxina 5959, na sinatura, onde di:
«Santiago de Compostela, 14 de maio de 2023
Debe dicir:
«Santiago de Compostela, 15 de xaneiro de 2024
RESOLUCIÓN do 19 de febreiro de 2024 pola que se publica a variación do tipo de xuro durante o exercicio 2024 para as operacións acollidas ao Programa de préstamos do Instituto Galego de Promoción Económica para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI).
Instituto Galego de Promoción Económica — III. Outras disposicións — 23/02/2024

Mediante as resolucións do 22 de marzo de 2011 e do 22 de outubro de 2015 publicáronse os acordos do Consello de Dirección do Instituto Galego de Promoción Económica (Igape) que aproban o Programa de préstamos do Igape para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI) (DOG núm. 63, do 30 de marzo de 2011, e DOG núm. 209, do 3 de novembro de 2015, respectivamente).
No dito programa establécese que o tipo de xuro de referencia determinarase anualmente segundo a media do euríbor a un ano rexistrado nos meses de setembro, outubro e novembro do exercicio anterior e que entrará en vigor a partir do 1 de xaneiro de cada ano, o cal debe ser publicado no
Diario Oficial de Galicia
.
Visto o exposto, e unha vez verificados os datos relativos a evolución do euríbor, e en virtude das facultades que teño conferidas,
O tipo de xuro de referencia que se aplicará durante o ano 2024 ás operacións en vigor do Programa de préstamos para financiar proxectos de investimento na Comunidade Autónoma de Galicia con fondos do Banco Europeo de Investimentos (BEI), ao abeiro da Resolución do 22 de marzo de 2011 e da Resolución do 22 de outubro de 2015 (DOG núm. 63, do 30 de marzo de 2011, e DOG núm. 209, do 3 de novembro de 2015, respectivamente) será do 4,1098 %.
Santiago de Compostela, 19 de febreiro de 2024
RESOLUCIÓN do 7 de febreiro de 2024 pola que se dá publicidade ás axudas concedidas ao abeiro da Orde do 14 de setembro de 2023 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro (GALP) no marco do Fondo Europeo Marítimo, de Pesca e de Acuicultura 2021-2027, e se convocan as correspondentes ao ano 2023 (código de procedemento PE155A) (Diario Oficial de Galicia número 183, do 26 de setembro de 2023).
Consellería do Mar — III. Outras disposicións — 20/02/2024

En cumprimento do disposto no artigo 30 da orde de bases reguladoras e os artigos 15.1 da Lei 9/2007, do 13 de xuño, de subvencións de Galicia, e o artigo 45 da Lei 39/2015, do 1 de outubro, do procedemento administrativo común das administracións públicas,
Ordenar a publicación no Diario Oficial de Galicia das axudas concedidas, na convocatoria de 2023, dentro do programa 723C Desenvolvemento sustentable das zonas de Pesca e con cargo ás aplicacións orzamentarias 15.03.723C.780.0 e 15.03.723C.770.0 para o financiamento de proxectos ao abeiro das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (GALP), cofinanciadas nun 70 % polo Fondo Europeo Marítimo, de Pesca e de Acuicultura.
Santiago de Compostela, 7 de febreiro de 2024
ORDE do 9 de febreiro de 2024 pola que se fixa o prezo privado para a venda ao público dunha publicación.
Consellería de Cultura, Educación, Formación Profesional e Universidades — III. Outras disposicións — 20/02/2024

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no Diario Oficial de Galicia».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Consellería de Cultura, Educación, Formación Profesional e Universidades que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de febreiro de 2024
– Manuel Murguía. Homenaxe. 23,28 €.